Pärnu vangla

Pärnu vangla oli vangla Pärnus ametliku aadressiga Sillutise tänav 1. 

Hoonetest vanim ehitati aastal 1861. Kõigepealt ehitati see hullumajaks, hiljem on seal olnud ka vanadekodu.

Vangla oli seal kuni 1965. aastani, siis see väikevangla suleti. Edaspidi oli seal alkohoolikute sundravi- ja tööprofülaktoorium.

Uuesti vangla
Endine Pärnu vangla kohaldati taas vanglaks 1990. aastate algul. 1995. aastal oli seal 60 kohta.

1998. aastaks renoveeriti vangla, sinna kavandati kohti kuni 120 kinnipeetavale  ühe-, kahe- ja neljakohalistes kambrites. Augustis 2001 oli vanglas 100 vangi. Veebruaris 2002, pärast Keskvangla sulgemist, toodi Pärnusse ka neli eluks ajaks mõistetut. Aprillis 2002 oli Pärnu vangla  vangide arv 113. Mais 2003 alustati Pärnu vanglas remonti ja vangla administratsioonihoones ja vanas majas tehti ümberehitused, renoveeriti vastuvõtuosakonna ja eeluurimisvangla ruumid. 

Seoses Viru vangla valmimisega  suleti Pärnu vangla 31. jaanuaril 2007.Kalev Vilgats. Pärnu vangla lugu. Pärnu Postimees nr 165, 25. august 2018

Vanglas oli enam kui 5500 ruutmeetrit pindala ja seal oli 7 hoonet: administratiivhoone, 1. elukorpus, 2. elukorpus, katlamaja-söökla-kauplus, saun, klubihoone, töökoda-meditsiinipunkt-spordisaal, juurviljahoidla, ladu ja garaaž.Pärnu maakonnas Pärnu linnas Sillutise tn 1 asuv kinnistu, RT III 2010, 23, 11

Meelelahutuskoht
Alates 2017. aasta algusest tegutsevad vanglas "CCCP Põgenemistoad", kes on vanglas teinud Põhja- ja Baltimaade suurima põgenemistubade kompleksi.

 Viited 

 Välislingid 

Asso Puidet. Pärnu vangla viimased päevad. parnu.postimees.ee, 11. jaanuar 2007

vangla
vangla
Kategooria:Eesti vanglad